Stórglæsilegt og fjölbreytt sprotablað

Stórglæsilegt sprotablað Frjálsrar verslunar er komið út og hefur aldrei verið veglegra. Eyþór Ívar Jónsson velur að venju 100 áhugaverð sprotafyrirtæki og er uppsetning listans afar læsileg.

Mikla athygli vekur greinaflokkur um innflæði frumkvöðla en í honum er fjallað um miklar fjárfestingar Jóns von Tetzchner, Skúla Mogensen, Róberts Wessmans, Róberts Guðfinnssonar, KC Tran og Bala Kamallakharan – en allir koma við sögu í fjárfestingum hér á landi. Sá síðastnefndi stendur þess utan fyrir hópi fjárfesta, Auro Investment Partners, sem hyggur á byggingu 5 stjörnu hótels við hlið Hörpunnar. Þá er tíu síðna fjármálakálfur í blaðinu og umfangsmikil umfjöllun um tæknifyrirtækin í Sjávarklasanum sem velta hátt í 69 milljörðum króna á ári. Þá er sagt frá því hvernig frumkvöðullinn Warren Buffett varð ríkur.

100 SPROTA LISTINN

Eyþór Ívar Jónsson, forstöðumaður nýsköpunar og frumkvöðlakennslu í MBA-námi Viðskiptaháskólans í Kaupmannahöfn (CBS) velur listann yfir 100 áhugaverð sprotafyrirtæki líkt og hann hefur gert undanfarin ár. Þá segir hann frá starfsemi hvers og eins þeirra með einni meitlaðri setningu.

Eyþór ýtir listanum úr vör undir kjörorðinu Tækifærið Ísland og segir að listinn hafi þann tilgang að sýna þá fjölbreytni og orku sem falin er í frumkvæði og nýsköpun Íslendinga. „Frumkvöðlar vinnar stóra sigra á hverjum einasta degi á Íslandi í mótbyr erfiðra aðstæðna.“

Eyþór skiptir listanum niður fjóra flokka; Nýja sprota, Sprota í mótun, Sprota á stökkpallinum og Sprota í vaxtarferli.

DÆMI UM NÝJA SPROTA

1. Activity stream...Rauntímastjórnun fyrir nútímafyrirtæki.

2. Apon...Appsérfræðingarnir.

3. Arctic Running...Nýjar ævintýralegar hlaupaleiðir.

4. Art-Iceland...Listin boðin upp.

5. Float...Fljótandi unaður.

6. Geosilica...Kísil-heilsa.

7. Golfpro Assistant...Kennari golfkennarans.

8. Herberia...Heilsuvörur úr jurtaríki.

9. Hun.is...Kvenlega pressan.

10. Intraz...Mat á búðarápi.

Í leiðara Jón G. Haukssonar er lagt út af orðum Eyþórs Ívars og fjallað frekar um Tækifærið Ísland og hina mikla grósku í heimi sprotafyrirtækja á Íslandi. Jón segir að lífskjör á Íslandi muni alltaf snúast um verðmætasköpun, nýsköpun, áræði og þor frumkvöðla. „Sterkt atvinnulíf án duglegra einstaklinga og frumkvöðla er ekki til.“

INNFLÆÐI FRUMKVÖÐLA

Umfjöllunin um innflæði frumkvöðla og fjárfesta til Íslands eftir hrun er stórfróðleg og sýnir að hingað streymir inn fjármagn til fjárfestinga þrátt fyrir gjaldeyrishöft og sífellt neikvæðar umræður um útlitið í efnahagsmálum á Íslandi.

1. Jón von Tetzchner.

2. Róbert Wessman.

3. Róbert Guðfinnsson.

4. Skúli Mogensen.

5. KC Tran.

6. Bala Kamallakharan.

Fróðlegar og margvíslegar skoðanir álitsgjafa Frjálsrar verslunar eru á sínum stað í blaðinu að venju.

Ragnar Árnason hagfræðiprófessor spyr: Hversu skilvirk er stærsta fjárfesting þjóðarinnar á ári hverju, þ.e. menntakerfið?

Efnisyfirlitið lítur annars svona út:

6 Leiðari: Tækifærið Ísland.

8 Frumkvöðull: Warren Buffett ofurfjárfestir.

12 Hversu mikil hindrun eru gjaldeyrishöftin fyrir sprotafyrirtæki?

14 Álitsgjafar:

14 Ragnar Árnason: Hversu skilvirkt er menntakerfið?

16 Gísli Kristjánsson: Hundrað daga dellan!

24 Forsíðuefnið: Tækifærið Ísland. Listinn yfir 100 áhugaverð sprotafyrirtæki.

30 Sprotafyrirtæki: Gerir út á sebrafisk.

42 Fjármögnun sprota: Viðtal við Helgu Valfells, framkvæmdastjóra Nýsköpunarsjóðs

atvinnulífsins.

44 Jón von Tetzchner.

46 Róbert Wessman.

50 Skúli Mogensen.

52 Róber Guðfinnsson.

54 KC Tran.

56 Bala Kamallakharan.

58 Hvað segja erlendir frumkvöðlar um Ísland?

62 Nýsköpun í rótgrónum fyrirtækjum.

76 Frumkvöðlar í Ameríkufluginu. 65 ár frá því Ameríkuflug Loftleiða hófst.

82 Sjávarklasinn. Tæknifyrirtækin í sjávarklasanum.

86 Þór Sigfússon, stofnandi Íslenska sjávarklasans.

94 Fjármál. Kauphöllin.

98 Fjárfestar sækja í aukna áhættu.

104 Markþjálfun.

106 Bækur. Straumlínulagaða nýsköpunarfyrirtækið.

108 Hversu hrífandi ertu?

110 Hönnun.

112 Kvikmyndir.

114 Fólk.